cyanic-selkie/wikianc huggingface dataset:
অ্যান্ড্রু এলিস
অ্যান্ড্রু ম্যালকম এলিস (Andrew Ellis; জন্ম: ২৪ মার্চ, ১৯৮২) ক্যান্টারবারির ক্রাইস্টচার্চে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ক্যান্টারবারির পক্ষে ২০০২/০৩ মৌসুম থেকে ২০১৫-১৬ মৌসুম পর্যন্ত স্টেট চ্যাম্পিয়নশীপে প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও ডানহাতে ফাস্ট-মিডিয়াম বোলিং করে থাকেন অ্যান্ড্রু এলিস।
প্রারম্ভিক জীবন
২০০৩ সালে অকল্যান্ডের বিপক্ষে অভিষেক ঘটে তার। ২৬.৭৬ গড়ে ৯১০ রান তুলেন। সর্বোচ্চ ৭৮ রান তুলেন নর্দার্ন ডিস্ট্রিক্টসের বিপক্ষে। এছাড়াও ৪৩.৬৮ গড়ে ৩২ উইকেট পেয়েছেন। ওতাগোর বিপক্ষে নিজস্ব সেরা ৫/৬৩ করেন। ১১টি লিস্ট এ ক্রিকেটের একদিনের খেলায় ২২.৪২ গড়ে ১৫৭ রান ও ৪০-এর অধিক গড়ে ৩ উইকেট পেয়েছেন। এছাড়াও ছয়টি টুয়েন্টি২০ খেলায় মাঝারীমানের সাফল্য পেয়েছেন।
২০০০-০১ মৌসুমে নিউজিল্যান্ডের অনূর্ধ্ব-১৯ দলের পক্ষে খেলেন। দক্ষিণ আফ্রিকার অনূর্ধ্ব-১৯ দলের বিপক্ষে ২ টেস্টে অংশ নেন। এছাড়াও ২০০৪ সালে মেরিলেবোন ক্রিকেট ক্লাবের পক্ষেও অংশ নেন তিনি।
২০১৬-১৭ মৌসুমে ম্যাকডোনাল্ডস সুপার স্ম্যাশ প্রতিযোগিতায় ক্যান্টারবারি কিংসের অধিনায়কত্ব করেন।
খেলোয়াড়ী জীবন
২০১১-১২ মৌসুমে সফরকারী জিম্বাবুয়ে দলের বিপক্ষে তার ওডিআই অভিষেক ঘটে। ৩ ফেব্রুয়ারি, ২০১২ তারিখে ডুনেডিনের ইউনিভার্সিটি ওভালে অনুষ্ঠিত খেলায় তার সাথে ডিন ব্রাউনলি ও টম ল্যাথামেরও একযোগে অভিষেক ঘটেছিল। ঐ খেলায় স্বাগতিক নিউজিল্যান্ড দল ৯০ রানে জয় পেয়ে সিরিজে ১-০ ব্যবধানে এগিয়ে যায়। এরপর একই দলের বিপক্ষে টি২০আই সিরিজের দ্বিতীয় ও চূড়ান্ত টুয়েন্টি২০ আন্তর্জাতিকে অভিষেক ঘটে তার। ১৪ ফেব্রুয়ারি, ২০১২ তারিখে হ্যামিল্টনের সেডন পার্কে অনুষ্ঠিত খেলায় তার দল ৫ উইকেটে বিজয়ী হয়েছিল।
একই বছরের মার্চে সফরকারী দক্ষিণ আফ্রিকা দলের বিপক্ষে টেস্ট দলে তাকে অন্তর্ভুক্ত করা হলেও কোন টেস্টে অংশগ্রহণের সুযোগ ঘটেনি তার।
ইরানের ইতিহাস
ইরানের ইতিহাস হল সামগ্রিকভাবে বৃহত্তর ইরানের ইতিহাস, যা পশ্চিমা বিশ্বে পারস্য নামে পরিচিত। বৃহত্তর ইরান পশ্চিমে আনাতোলিয়া, বসফরাস ও মিশর, পূর্বে প্রাচীন ভারত ও সির দরিয়া, উত্তরে পারস্য উপসাগর এবং দক্ষিণে ওমান উপসাগর পর্যন্ত বিস্তৃত।
ইরান হল বিশ্বের প্রাচীনতম চলমান প্রধান সভ্যতার ভূমি, এতে খ্রিস্টপূর্ব ৭০০০ অব্দের ঐতিহাসিক ও নগর বসতির সন্ধান পাওয়া যায়। ইরানীয় উচ্চভূমির দক্ষিণ পশ্চিম ও পশ্চিম ভাগ প্রাচীন নিকট প্রাচ্য, প্রারম্ভিক ব্রোঞ্জ যুগের এলাম ও পরবর্তীকালে বিভিন্ন জাতি, যেমন কাসিতে, মানায়েন ও গুতিয়ানদের সাথে মিলিত হয়েছে। গেয়র্গ ভিলহেল্ম ফ্রিডরিখ হেগেল পারস্যদের "প্রথম ঐতিহাসিক ব্যক্তি" বলে অভিহিত করেন। মাদা জাতি খ্রিস্টপূর্ব ৮২৫ অব্দে ইরানকে জাতি ও সাম্রাজ্য হিসেবে একীভূত করে। মহান কুরুশের প্রতিষ্ঠিত হাখমানেশী সাম্রাজ্য (৫৫০-৩৩০ খ্রিস্টপূর্বাব্দ) হল প্রথম পারস্য সাম্রাজ্য। এই সাম্রাজ্যের ব্যপ্তি ছিল বলকান থেকে উত্তর আফ্রিকা ও মধ্য এশিয়া, যা তিনটি মহাদেশে বিস্তৃত ছিল এবং এর ক্ষমতার কেন্দ্রবিন্দু ছিল পার্সা। এটি এখন পর্যন্ত প্রতিষ্ঠিত সর্ববৃহৎ সাম্রাজ্য এবং প্রথম বৈশ্বিক সাম্রাজ্য। প্রথম পারস্য সাম্রাজ্য ইতিহাসের একমাত্র সভ্যতা যেখানে বিশ্বের ৪০ ভাগ লোকের সম্পৃক্ততা ছিল; ৪৮০ খ্রিস্টপূর্বাব্দে বিশ্বের ১১২.৪ মিলিয়নের প্রায় ৪৯.৪ মিলিয়ন লোক এই সভ্যতার সাথে সম্পৃক্ত ছিল। পরবর্তীকালে সেলুকসী, পার্থিয়ান ও সাসানীয় সাম্রাজ্য এই সাম্রাজ্যের স্থান দখল করে, যারা প্রায় ১,০০০ বছর ইরান শাসন করে এবং ইরানকে বিশ্বের অন্যতম ক্ষমতাধর অঞ্চল হিসেবে প্রতিষ্ঠিত করে। পারস্যের তুমুল প্রতিদ্বন্দ্বী ছিল রোমান সাম্রাজ্য ও এর উত্তরসূরি বাইজেন্টাইন সাম্রাজ্য।
মুসলমানদের পারস্য বিজয়ের পর সাসানীয় সাম্রাজ্যের পতন ঘটে, যা ইরানের ইতিহাসের একটি গুরুত্বপূর্ণ সময়। অষ্টম থেকে দশক শতকে ইরানে ইসলাম ধর্মের প্রসার ঘটে এবং জরথুস্ত্রবাদ ও এর অন্যান্য শাখার বিলুপ্তি দেখা যায়। তবে পূর্বতন পারস্য সভ্যতার অর্জনসমূহ হারিয়ে যায়নি এবং এর বেশিরভাগই নব্য ইসলামি রাজনীতি ও সভ্যতায় গৃহীত হয়।
প্রারম্ভিক সময়কালের সংস্কৃতি ও সাম্রাজ্যের ইতিহাস সমৃদ্ধ ইরান মধ্যযুগের শেষার্ধে ও আধুনিক যুগের শুরুতে তীব্র ভোগান্তির শিকার হয়। যাযাবর উপজাতিদের অনেকগুলো আক্রমনে দেশটিতে নেতিবাচক প্রভাব দেখা যায় এবং পরবর্তীকালে এই উপজাতিদের প্রধান দেশটির শাসক হিসেবেও আবির্ভূত হয়।
পুরা প্রস্তরযুগীয়
ইরানের কাশাফ্রুদ ও গাঞ্জ পারে প্রাচীন প্রত্নতাত্ত্বিক নিদর্শন পাওয়া যায়, ধারণা করা হয় তা মধ্য পুরা প্রস্তরযুগীয় ও ১০০,০০০ বছর পুরনো। নিয়ানডার্থালদের তৈরি মুস্তেরীয় পাথরের সরঞ্জামাদিও পাওয়া গেছে। নিয়ানডার্থালদের আরও সাংস্কৃতিক নিদর্শন পাওয়া গেছে যা মধ্য পুরা প্রস্তরযুগীয় বলে ধারণা করা হয়। এর বেশিরভাগই জাগ্রো অঞ্চলে পাওয়া গেছে এবং অবশিষ্ট মধ্য ইরানের কিছু স্থানে, যেমন কোবেহ, কুঞ্জি, বিসিতুন গুহা, তামতামা, ওয়ারওয়াসি ও ইয়েফতেহ গুহায় পাওয়া গেছে। ১৯৪৯ সালে কার্লেটন এস. কুন বিসিতুন গুহা থেকে নিয়ানডার্থাল সময়ের হাতের হাড় (রেডিয়াস) আবিষ্কার করেন।
নব্য প্রস্তরযুগীয়
পশ্চিম ইরানের জাগ্রোস পর্বতমালা অঞ্চলের আশেপাশে খ্রিস্টপূর্ব ১০,০০০ অব্দে প্রারম্ভিক কৃষি সম্প্রদায়, যেমন চোঘা গোলান এবং খ্রিস্টপূর্ব ৮,০০০ অব্দে জনবসতি, যেমন চোঘা বোনুট  (এলামে শুরুর দিকের গ্রাম) বিস্তার লাভ করতে থাকে। একই সময়ে পশ্চিম ইরানের গাঞ্জ দারেতে এখন পর্যন্ত প্রাপ্ত সবচেয়ে প্রাচীন মাটির তৈরি পাত্র, মানব সদৃশ মুর্তি ও প্রাণির টেরাকোটা নির্মিত হয়েছে। কেরমানশাহ প্রদেশের তেপে সারাব হতে ১০,০০০ বছর পুরনো মানুষ ও প্রাণির মুর্তি পাওয়া গেছে।
ব্রোঞ্জ যুগ
সুসা ইরান ও বিশ্বের অন্যতম প্রাচীন জনবসতি। সি১৪ সময়কাল গণনা অনুসারে, ৪৩৯৫ খ্রিস্টপূর্বাব্দে এই শহর গঠিত হয়, যা মেসোপটেমিয়া সভ্যতা শুরুরও পূর্বে। প্রত্নতাত্ত্বিকদের সাধারণ ধারণা এই যে সুসা ছিল সুমেরীয় শহর রাজ্য উরুকের বর্ধিত অংশ। পরবর্তী ইতিহাসে সুসা এলামের রাজধানী হয়েছিল, যা ৪,০০০ খ্রিস্টপূর্বাব্দে রাজ্য হিসেবে বিকাশ লাভ করেছিল। এছাড়া ইরানীয় উচ্চভূমিতে ডজন খানেক প্রাগৈতিহাসিক স্থান রয়েছে, যা খ্রিস্টপূর্ব চার সহস্রাব্দের প্রাচীন সংস্কৃতি ও জনবসতির নিদর্শন। ইরানীয় উচ্চভূমিতে সবচেয়ে প্রাচীন সভ্যতার মধ্যে অন্যতম হল জিরোফট সংস্কৃতি, যা দক্ষিণ পশ্চিম ইরানের কেরমান প্রদেশের অন্তর্গত ছিল।
মাদা ও হাখমানেশী সাম্রাজ্য (৬৫০-৩৩০ খ্রিস্টপূর্বাব্দ)
থাম্ব|200px|পার্সেপোলিসের আপাদানায় একীভূত মাদা ও পারস্যের চিত্র। ৬৪৬ খ্রিস্টপূর্বাব্দে আসিরীয় রাজা আসুরবানিপাল সুসা শহর অধিকৃত করে। এতে করে এই অঞ্চলে এলামিতের আধিপত্যের পতন ঘটে। ১৫০ বছরের অধিক সময় নিকটবর্তী উত্তর মেসোপটেমিয়ার আসিরীয় রাজারা পশ্চিম ইরানের মাদা জাতিকে পরাজিত করার চেষ্টা করছিল। আসিরীয়দের চাপের ফলে পশ্চিম ইরানি উচ্চভূমির ছোট রাজ্যগুলো একত্রিত হয়ে আরও বড় ও কেন্দ্রীভূত রাষ্ট্রে পরিণত হয়।
সেলিউকসী সাম্রাজ্য (৩১২-২৪৮ খ্রিস্টপূর্বাব্দ)
৩৩৪ থেকে ৩৩১ খ্রিস্টপূর্বাব্দে মহান আলেকজান্ডার, আবেস্তায় আর্দা ভিরাজ নামাগ (ঘৃণ্য আলেকজান্ডার) নামে উল্লেখিত, তৃতীয় দারিয়ুসকে গ্রানিসাস, ইসাস ও গগামেলা যুদ্ধে পরাজিত করে এবং ৩৩১ খ্রিস্টপূর্বাব্দে পারস্য সাম্রাজ্য জয় করে। তার মৃত্যুর কিছুদিন পরেই তার সাম্রাজ্যে ভাঙন ধরে এবং আলেকজান্ডারের সেনাপতি প্রথম সেলেউকাস নাইকেটর ইরান, মেসোপটেমিয়া, ও পরে সিরিয়া ও আনাতোলিয়ার কর্তৃত্ব গ্রহণের চেষ্টা করেন। তার এই সাম্রাজ্য সেলেউকসী সাম্রাজ্য নামে পরিচিতি লাভ করে। ২৮১ খ্রিস্টপূর্বাব্দে টলেমি কেরাউনস তাকে হত্যা করে।
রুবেল রানা
রুবেল রানা একজন বাংলাদেশী সাতারু। ২০০৮ গ্রীষ্মকালীন অলিম্পিক ক্রীড়া প্রতিযোগিতায় তিনি বাংলাদেশের প্রতিনিধিত্ব করেন। আসরের উদ্বোধনী অনুষ্ঠানে তিনি দেশের পতাকা বাহক ছিলেন।
আব্দুল আজিজ গাজী
আব্দুল আজিজ গাজী একজন পাকিস্তানি ইসলামি পণ্ডিত ও ইসলামাবাদের কেন্দ্রীয় মসজিদের খতিব, যেটি লাল মসজিদ নামে পরিচিত এবং এটি ২০০৭ সালে পাকিস্তানি সেনাবাহিনী কর্তৃক অবরোধের স্থান ছিল। তিনি ২০০৯ সালে পাকিস্তানের সুপ্রিম কোর্ট হেফাজত থেকে মুক্তি এবং ২০১৩ সালে খালাস পান।
ফাইনাল শোডাউন
লাল মসজিদ সৈন্য জনগণের নজরে আসে যখন তারা ইসলামাবাদের আবাসিক অঞ্চল থেকে মহিলাদের (যারা পতিতা বলে অভিযুক্ত) এবং পরে বেশ কয়েকজন পুলিশ অফিসারকে অপহরণ করে। সৈন্যদল তাদের কার্যক্রম বৃদ্ধি করে এবং বার্তা কেন্দ্র থেকে চীনা শ্রমিকদের অপহরণের অপরাধে লিপ্ত হয়। এই বিশেষ ঘটনাটি বিশেষত চীন সরকারের পক্ষ থেকে পাকিস্তানের উপর আন্তর্জাতিক চাপ সৃষ্টি করেছিল।
৩ জুলাই ২০০৭-এ রক্তক্ষয়ী বন্দুক যুদ্ধে সরকারের সাথে লড়াইয়ের অবসান ঘটে যেখানে কিছু প্রকাশনা দাবি করে যে এক হাজারেরও বেশি শিক্ষার্থী মারা গিয়েছিল এবং বহুসংখ্যক আহত হয়েছিল। সরকারী মৃত্যুর সংখ্যা ৩০০ এরও কম।
আজিজকে বোরকা ছদ্মবেশে পালিয়ে যাওয়ার সময় ২০০৭ সালের ৪ জুলাই 8.০৫ টায় গ্রেপ্তার করা হয়। পরে তাঁর এই ছদ্মবেশে পালানোর কারণটি প্রকাশিত হল যে তাকে একটি গোয়েন্দা সংস্থার একজন সিনিয়র আধিকারিকের দ্বারা ডাকা হয়েছিল যার সাথে তিনি দীর্ঘদিন ধরে যোগাযোগ করছেন (আজিজ স্বীকার করেন যে সরকার কর্তৃক তাদেরকে ওয়ান্টেড ঘোষণা করার আগে তিনি এবং তার ভাই গাজী এটি অনেকবার করেছিলেন)। যেহেতু এই ব্যক্তি তার সাথে দেখা করতে মসজিদে আসতে পারেনি, তাই তিনি মসজিদ থেকে অল্প দূরত্বে অবস্থিত আবপাড়া থানায় তাকে পরিচয় এড়িয়ে বোরকা পরে দেখা করতে বলেন।
মুক্তি
২০০১ সাল থেকে তার বিরুদ্ধে ২৭ টি ভিন্ন ভিন্ন মামলা দায়ের করা হয়েছিল।
চিত্রপ্রতীক
চিত্রপ্রতীক বলতে একটি চিত্রলৈখিক প্রতীককে বোঝানো হয় যা কোনও ভৌত বস্তুর সাথে চিত্রগত সাদৃশ্যের মাধ্যমে কোনও অর্থ বহন করে। একে ইংরেজিতে পিকটোগ্রাম বা পিকটোগ্রাফ নামে ডাকা হয়। লিখন পদ্ধতি ও চিত্রলিখন পদ্ধতিসমূহে প্রায়শই চিত্রপ্রতীকসমূহ ব্যবহৃত হয়, যে পদ্ধতিগুলির অক্ষরগুলি দেখতে সরল চিত্রের মতো হয়। এছাড়া অবসর, পর্যটন ও ভূগোলের মতো ক্ষেত্রগুলিতেও চিত্রপ্রতীকের ব্যবহার রয়েছে।
পরিকগণক যন্ত্র বা কম্পিউটারের পর্দায় চিত্রলৈখিক ব্যবহারকারী আন্তঃক্রিয়াতলে (গ্রাফিকাল ইউজার ইন্টারফেস) ব্যবহারিক প্রোগ্রাম বা অ্যাপ্লিকেশনগুলিকে পর্দায় ছোট ছোট চিত্রপ্রতীকের সাহায্যে নির্দেশ করা হয়, যেগুলির উপরে অবস্থান-নির্দেশক তীরচিহ্ন স্থাপন করে মাউসে চাপ দিয়ে সেগুলি নির্বাহ করা যায়। এই চিত্রপ্রতীকগুলিকে ইংরেজিতে "আইকন" বলা হয়।
পরিসংখ্যানে ব্যবহার
পরিসংখ্যানে চিত্রপ্রতীকগুলিকে কোনও পরিসংখ্যানিক চিত্রে সংখ্যার প্রতিনিধিত্ব করতে ব্যবহার করা হতে পারে, যাতে চিত্রটি আরও আগ্রহজনক ও সহজে বোধগম্য হয়। সাধারণত প্রতিটি চিত্রপ্রতীক কীসের প্রতিনিধিত্ব করে, তার একটি চাবিকাঠি সরবরাহ করা হয়। সবগুলি চিত্রপ্রতীক সমান আকারের হতে হয়, তবে চিত্রপ্রতীকটির একটি ভগ্নাংশ দিয়ে প্রতিনিধিত্বকৃত সংখ্যার ভগ্নাংশ নির্দেশ করা যেতে পারে।
যেমন নিচের সারণীটিকে: নিচের মতো করে লেখচিত্রায়িত করা যায়: চাবিকাঠি: = ১০টি চিঠি
মানগুলিকে নিকটস্থ ৫টি চিঠিতে আসন্নীকরণ করা হয়, তাই মঙ্গলবারের দ্বিতীয় চিত্রপ্রতীকটির বামদিকের অর্ধ ব্যবহার করা হয়েছে।
এক্সট্র্যাকশন (২০২০-এর চলচ্চিত্র)
এক্সট্র্যাকশন (অর্থ "বের করে আনা") হলো ২০২০ সালে মুক্তিপ্রাপ্ত একটি মার্কিন অ্যাকশন রোমাঞ্চকর চলচ্চিত্র, যা পরিচালনা করেছেন স্যাম হারগ্রেভ ও চিত্রনাট্য রচনা করেছেন জো রুশো। চলচ্চিত্রটি অ্যান্ডি পার্কস, জো রুশো, অ্যান্টনি রুসো, ফার্নান্দো লেওন গনজালেজ এবং এরিক স্কিলম্যানের সিউদাদ নামক কমিকের উপর ভিত্তি করে তৈরি। চলচ্চিত্রটিতে উল্লেখযোগ্য চরিত্রে অভিনয় করেছেন ক্রিস হেমসওর্থ, রণদীপ হুদা, ডেরেক লিউক ও ডেভিড হার্বার। চলচ্চিত্রটির কাহিনী আবর্বিত হয় একজন ভাড়াটে ব্ল্যাক অপ্স সৈনিককে কেন্দ্র করে, যাকে অবশ্যই বাংলাদেশের ঢাকায় অপহৃত হওয়া ভারতীয় ড্রাগ লর্ডের ছেলেকে উদ্ধার করতে হবে।
চলচ্চিত্রটির পরিবেশনার কাজ করে মার্কিন অনলাইন চলচ্চিত্র স্ট্রিমিং এবং প্রযোজনা প্রতিষ্ঠান নেটফ্লিক্স। এটি ২০২০ সালের ২৪ এপ্রিল নেটফ্লিক্সে মুক্তি পায়। এটি সমালোচকদের কাছ থেকে মিশ্র প্রতিক্রিয়া পায়, যারা হেমসওর্থের অভিনয় এবং স্টান্ট কাজের প্রশংসা করে, তবে গল্প এবং অতিরিক্ত সহিংসতার জন্য সমালোচিত হয়।
কাহিনী
একজন ভারতীয় ব্যবসায়ীর পুত্রকে অপহরণ করে বাংলাদেশের ঢাকায় আটকে রাখা হয়। তাকে উদ্ধার করতে একজন ভাড়াটে সৈন্যকে নিয়োগ করা হয়। তারপর ছেলেটিকে উদ্ধার করতে চলতে থাকে একের পর এক অভিযান।
নির্মাণ
৩১শে আগস্ট ২০১৮ সালে ঢাকা চলচ্চিত্রটির তৈরির ঘোষণা দেয়া হয়। সাথে সাথে এটাও ঘোষণা করা হয় যে, ক্রিস হেমসওর্থ এর প্রধান চরিত্রে অভিনয় করবেন। ২০১৮ সালের নভেম্বরে অন্যন্য চরিত্র নির্ধারণ করা হয়।
একই বছরের নভেম্বরের শুরু থেকে ২৯ নভেম্বর পর্যন্ত ভারতের আহমেদাবাদ ও মুম্বাইয়ে চলচ্চিত্রটির দৃশ্য ধারণ করা হয়। এর পরবর্তী দৃশ্যায়ন হয় থাইল্যান্ডে এবং প্লেটশট ধারণ করার হয় বাংলাদেশে। সিনেমার কাহিনী ঢাকা কেন্দ্রিক হলেও ঢাকার কোন শুটিং হয়নি। ঢাকার প্লেট শটে নিয়ে তাতে ক্রোমায় বসিয়ে দেয়া হয়েছে অভিনেতাদের। ভারতের আহমেদাবাদে পুরান ঢাকার আদলে শুটিং স্পট বানানো হয়েছিল। ২০১৯ সালের মার্চে এর মূল সৃজন শেষ হয়। ২০২০ সালের ১৯ ফেব্রুয়ারি এক্সট্র্যাকশন নাম চূড়ান্ত হওয়ার আগ পর্যন্ত এর নাম পরিবর্তন করে আউট অব দ্যা ফায়ার রাখা হয়েছিল।
বাংলাদেশের অংশগ্রহণ
চলচ্চিত্রটিতে ঢাকার সংস্কৃতি চিত্রায়ণের জন্য একজন ভারতীয় পরামর্শক নিয়োগ করা হয়। বাংলাদেশী অংশগ্রহণ হিসেবে রয়েছেন অভিনেতা তারিক আনাম খান ও তাঁর প্রতিষ্ঠান এবং ভিএফএক্সে অস্কার মনোনীত চলচ্চিত্রে কাজ করা ওয়াহিদ ইবনে রেজা। তারিক আনাম খান ও তাঁর প্রতিষ্ঠানের কাজ ছিল চলচ্চিত্রের প্রায় সব কাজ শেষ হবার পর নির্মাতাদের ছোট একটি দল ঢাকায় প্লেটশটের জন্য এলে তার ব্যবস্থাপনা করা। অপরদিকে ওয়াহিদ ইবনে রেজাকে পরামর্শক হিসাবে নিযুক্ত করা হয়। তার মূল কাজ ছিল বাংলা ও হিন্দি সাবটাইটেলের ইংরেজি ভাবানুবাদ করা। এছাড়াও তিনি অভিও-ভিজুয়াল অসামঞ্জস্য খুঁজে বের করার দায়িত্বেও ছিলেন। তিনি সংলাপের সঙ্গে সাবটাইটেলের অমিল খুঁজে বের করেন, অতিরিক্ত ডাবিং সেশনের সময় বাংলা সংলাপে সাহায্য করেন। এছাড়াও সিনেমার শেষ অংশে বাংলা হিপ হপ গানের গায়কদের সাথে প্রোডাকশন ব্যবস্থাপকদের যোগাযোগ স্থাপন করতে সাহায্য করেন। এছাড়াও তিনি অনলাইনে কলকাতার দুজন বাঙালি কণ্ঠশিল্পী এবং মুম্বাইয়ের দুজন বাংলা না জানা অবাঙালি কণ্ঠশিল্পীকে সংলাপের বাংলা বলে দেন।
বিতর্ক
চলচ্চিত্রটি ঢাকাভিত্তিক গল্পের ওপর নির্মিত জানতে পারার পর বাংলাদেশী চলচ্চিত্র ভক্তদের ভেতর বেশ আগ্রহ তৈরি হয়।  কিন্তু মুক্তির পর বাংলাদেশী দর্শকদের কাছ থেকেই ব্যাপক সমালোচনার মুখে পড়ে। বাংলাদেশের দর্শকদের অভিযোগ, চলচ্চিত্রটিতে বিপুল পরিমাণ দৃষ্টিকটু ভুল বাংলা বানান, বাংলা উচ্চারণ এর মানকে প্রশ্নবিদ্ধ করে, বাংলাদেশের আইনশৃঙ্খলা রক্ষাকারী বাহিনীর পোশাকের ভুল চিত্রায়ণ নির্মাতাদের কাজে অবহেলাকে নির্দেশ করে। তাছাড়া এতে দেখানো সিএনজি অটোরিক্সার গায়ে লেখা ভুল বাংলা ('আল্লাহ সর্বশক্তিমান' এর স্থলে 'আল্লাহ সার্ভ শক্তিমান'), রাতের বেলা বাংলা নববর্ষের উৎসব, ঢাকার রাস্তায় মাফিয়া দলের শিশু যোদ্ধাদের ভারী আগ্নেয়াস্ত্র হাতে বাধাহীনভাবে ঘুরে বেড়ানো বাংলাদেশের দর্শকরা মেনে নিতে পারেননি। বাংলাদেশী অভিনেত্রী মৌটুসী বিশ্বাস ও চিত্রনাট্যকার গাউসুল আলম শাওন ঢাকার এধরনের উপস্থাপনাকে নেতিবাচক ও দৃষ্টিকটু হিসেবে মত দিয়েছেন। তবে পরিচালক রেদওয়ান রনি একে নেতিবাচক বললেও এধরনের বিষয়কে গুরুত্ব না দিয়ে নিজস্ব চলচ্চিত্রের মানোন্নয়নের মাধ্যমে বিশ্বে বাংলাদেশের পরিচয় তুলে ধরার দিকে গুরুত্ব দিয়েছেন। আর তারিক আনাম খান দর্শকদের এধরনের অভিযোগ সমর্থন না করলেও চলচ্চিত্রটির জন্য শেষে ঢাকায় না আসলেও হতো বলে জানান। তবে বিশ্লেষকদের মতে এই আলোচনা সমালোচনা ও বিতর্কই চলচ্চিত্রটির খ্যাতি ও সাফল্যের অন্যতম কারণ হিসেবে কাজ করেছে। প্রথম সপ্তাহেই এটি নেটফ্লিক্সের আগের সমস্ত রেকর্ড ভেঙে প্রায় নয় কোটি পরিবারে পৌঁছে গেছে। এদিকে তুমুল আলোচনার ভেতরেই নির্মাতারা চলচ্চিত্রটির সিকুয়েল এক্সট্র্যাকশন টু নির্মাণের ঘোষণা দেন। ক্রিস হেমসওর্থকেই এতে মূখ্য ভূমিকায় আবারো পাওয়া যাবে বলে ধারণা করা হচ্ছে।
আজিজুল হাকিম
আজিজুল হাকিম একটি মানুষের নাম এর দ্বারা বুঝানো হতে পারেঃ
ডায়নামাইট
[[Image:Dynamite-5.svg|thumb|200px|ডায়নামাইটের চিহ্নিত চিত্র A. নাইট্রোগ্লিসারিনে ভেজানো কাঠের গুঁড়া (বা যেকোনো প্রকার শোষণকারী পদার্থ)।
B. বিস্ফোরক পদার্থটির সুরক্ষায় আবরক।
D. ব্লাস্টিং ঢাকনা'র সাথে লাগানো বৈদ্যুতিক তার (ডিটোনেটিং-এর জন্য)।]] ডায়নামাইট এক ধরনের বিস্ফোরক যা নাইট্রোগ্লিসারিন ব্যবহার করে তৈরি করা হয়। নোবেল পুরস্কারের প্রবর্তক আলফ্রেড নোবেল ডায়নামাইট আবিষ্কার করেন এবং ১৮৬৭ খ্রীস্টাব্দে এর প্যাটেন্ট নিবন্ধন করেন। বিভিন্ন শোষক পদার্থ দিয়ে নাইট্রোগ্লিসারিন কে শোষণ করিয়ে নিয়ে ডায়নামাইট তৈরি করা হয়। এসব শোষক দ্রব্যের মধ্যে রয়েছে কিসেলগুড় (kieselgur: যুক্তরাষ্ট্রের বানান; kieselguhr: যুক্তরাজ্যের বানান) নামক মাটি, করাত গুঁড়ো ইত্যাদি।
এটি সাধারণত ২০ সেন্টিমিটার লম্বা এবং ২.৫ সেন্টিমিটার ব্যাসার্ধের কাঠি আকারে কিনতে পাওয়া যায়। এটিকে উচ্চমাত্রার বিষ্ফোরক হিসেবে বিবেচনা করা হয়। এটি টি.এন.টি এর চেয়ে ৬০ ভাগ বেশি শক্তিশালী।
আর এক ধরনের ডায়নামাইট নাইট্রোগ্লিসারিনে নাইট্রোসেলুলোজ এবং সামান্য পরিমাণে কিটোন মিশিয়ে তৈরি করা হয়। যা তরল নাইট্রোগ্লিসারিনের চেয়ে অনেক বেশি নিরাপদ।
ব্যবহার
thumb|left| [[ডগলাস বাঁধ তৈরির সময় ডায়নামাইট বসানো হচ্ছে, ১৯৪২.]]
ডায়নামাইট খনিতে,পাথর উত্তোলনের সময় এবং নির্মাণ কারখানায় ব্যবহৃত হয়। এক সময় যুদ্ধক্ষত্রেও এটি প্রচুর ব্যবহৃত হত, তবে নাইট্রোগ্লিসারিনের অস্থিতিশীলতার কারণে এবং বিশেষ করে ঠান্ডায় জমে যাওয়ার কারণে এটির সামরিক ব্যবহার নেই।
ইতিহাস
thumb|150px|[[আলফ্রেদ নোবেল এর নাইট্রোগ্লিসারিনের জন্য প্যাটেন্ট আবেদন১৮৬৪]] ডায়নামাইট আবিষ্কার করেছিলেন আলফ্রেদ নোবেল। এটি ছিল সে সময় ব্যবহৃত বারুদের চেয়ে উচ্চ মাত্রার বিষ্ফোরক।আলফ্রেদ ১৮৬৭ সালের ৭ মে ইংল্যান্ডে, ১৮৬৭ সালের ১৯ অক্টোবর সুইডেনে ডায়নামাইটের প্যাটেন্ট করান। তিনি ডায়নামাইট বিক্রয় করতেন "নোবেলের বিষ্ফোরক গুড়ো" ( Nobel's Blasting Powder) নামে।আবিষ্কারের অল্প কিছু দিনের মধ্যেই এর চাহিদা বাড়তে থাকে। এটি ছিল বারুদ এবং নাইট্রোগ্লিসারিনের চেয়ে অধিক নিরাপদ। নোবেল তার প্যাটেন্ট কঠোর ভাবে নিয়ন্ত্রণ করতেন। কেউ অবৈধ ভাবে ডায়নামাইট উৎপাদন করলে দ্রুত তা বন্ধ করার ব্যবস্থা করতেন। এরপরেও যুক্তরাষ্ট্রে কিছু ব্যবসায়ী কিছুটা ভিন্ন উপায়ে ডায়নামাইট উৎপাদন করে তার প্যাটেন্ট নিয়েছিল।
তেজপুর বিশ্ববিদ্যালয়
শিক্ষাঙ্গন
বিশ্ববিদ্যালয় শিক্ষাঙ্গন, নাপাম থেকে প্রায় ১৫ কিলোমিটার পূর্বে তেজপুরে আসামের সনিতপুর জেলা সদর দপ্তরের পাশে অবস্থিত। নাপাম একটি গ্রামীণ এলাকা, যেখানে বিভিন্ন বর্ণ, ধর্ম এবং ভাষার মানুষ রয়েছে। নাপামের এই শিক্ষাঙ্গণ প্রায় ২৬২ একর (১.০৬ কিমি) এলাকা জুড়ে বিস্তৃত। চারপাশ পাকা দেয়াল দ্বারা বেষ্টিত। এটি নামাপ জাতীয় মহাসড়ক নং ৩৭এ-এর পিডব্লউডি সড়ক সংযুক্ত কালিয়া-ভোমরা সেতু এবং মিশন চারিঅলীর মধ্যবর্তী স্থান। তেজপুরের সঙ্গে রাজ্যের অন্যান্য সড়ক ও রেলপথে সংযুক্তি রয়েছে।
কলকাতা এবং তেজপুরে আকাশপথে যাতায়াতের জন্যে একটি ত্রি-সাপ্তাহিক ফ্লাইট চালু রয়েছে। এই বিশ্ববিদ্যালয় সবুজ গাছপালা দ্বারা পরিবেষ্টিত এবং এর কাছেই বিভিন্ন ঐতিহাসিক এ পর্যটন স্থান-স্থাপনা রয়েছে যেমন, অগ্নিগড়, গণেশ ঘাট ইত্যাদি।
কেন্দ্রীয় গ্রন্থাগার
১৯৯৪ সনে বিশ্ববিদ্যালয় স্থাপনের সময় কেন্দ্রীয় গ্রন্থাগার নির্মাণ করা হয়েছিল। এই গ্রন্থাগারে বর্তমান ৫০০৮২টি পুস্তক সংগৃহীত করা হয়েছে।
যাতায়ত ব্যবস্থা
তেজপুর বিশ্ববিদ্যালয় তেজপুর শহর থেকে প্রায় ১৫ পূর্বে নপাম নামক স্থানে অবস্থিত। অসমের রাজধানী গুয়াহাটি থেকে এই অঞ্চলের দূরত্ব প্রায় ২১০ কিলোমিটার। স্থলপথের দ্বারা তেজপুর বিশ্ববিদ্যালয় পৌঁছানের সুব্যবস্থা আছে।
বাসস্থান
অন্যান্য বিশ্ববিদ্যালয়ের মত এখানেও ছাত্র-ছাত্রীর উন্নতির জন্য বিভিন্ন সুবিধা দেওয়া হয়েছে যেমন: ছাত্র-ছাত্রী আবাস গৃহ, য়াই-ফাই ও লেন সমৃদ্ধ কম্পিউটার কেন্দ্র, গ্রন্থাগার, বিশ্ববিদ্যালয় ও অন্যান্য শহরের সহিত যাতায়ত সম্পর্ক স্থাপনের জন্য নিয়মীত বাস সেবা, আভ্যন্তরিন ক্রীড়াগৃহ, অত্যাধুনিক ব্যায়ামগার, দিবা-নৈশ খেলার জন্য ‘’ফ্লাড লাইট’’ সুবিধা বিশিষ্ট খেলার মাঠ ইত্যাদি। বিশ্ববিদ্যালয়ের পাঁচটি ছাত্রাবাস রয়েছে (নির্মাণ অনুযায়ী তালিকাভুক্ত):
বিশ্ববিদ্যালয়ের সাতটি ছাত্রীনিবাস রয়েছে (নির্মাণ অনুযায়ী তালিকাভুক্ত):
১০,০০০ নারী
ডান|থাম্ব|১০,০০০ নারী লোগো ১০,০০০ নারী গোল্ডম্যান শ্যাস ও গোল্ডম্যান স্যাক্‌স ফাউন্ডেশনের একটি প্রোগ্রাম। এটি ব্যবসা কার্যক্রম পরিচালনা করে। এসকল কার্যক্রমের মাধ্যমে স্থানীয় অর্থনীতির উন্নতির লক্ষ্যে ব্যবসা শিক্ষা, পরামর্শদান এবং নেটওয়ার্কিং প্রদান করে এবং বিশ্বের শীর্ষস্থানীয় মহিলা উদ্যোক্তাদের সাথে মূলধন জোগানের লক্ষ্যে কাজ করে।  ৫ মার্চ, ২০০৮ সালে কলাম্বিয়া বিশ্ববিদ্যালয়ে প্রোগ্রামটি ঘোষণা করা হয়।  এই উদ্যোগটি ব্যাংকের সাথে জড়িত সবচেয়ে বড় গণ-প্রকল্পগুলির মধ্যে একটি। গোল্ডম্যান শ্যাসের ব্যবস্থাপনা পরিচালক ডিনা হাবিব পাওয়েল।
পুরস্কার প্রক্রিয়া
প্রোগ্রামের অংশ হিসাবে, গোল্ডম্যান শ্যাস ইউরোপ ও মার্কিন যুক্তরাষ্ট্রে তহবিল ও অংশীদারি বিশ্ববিদ্যালয়গুলোতে উন্নয়নশীল ও উদীয়মান অর্থনীতির ব্যবসায় স্কুলগুলোতে ১০০ মিলিয়ন ডলারের প্রতিশ্রুতি দিয়েছে।
ভ্যাইটাল ভয়েস ২০১২-২০১১ সাল থেকে তার বার্ষিক গ্লোবাল লিডারশিপ অ্যাওয়ার্ড ইভেন্টে ১০,০০০ নারী উদ্যোক্তা কৃতিত্ব অর্জন করে। গোল্ডম্যান স্যাক্‌স-এর পৃষ্ঠপোষকতায় ১০,০০০ নারী প্রোগ্রামের স্নাতক ডিগ্রি প্রদান করে। পূর্বে পুরস্কার প্রাপ্তদের মধ্যে রয়েছেন নাইজেরিয়ার টেমিটুোকে এসিসি (২০০৯),আফগানিস্তানের আন্দিশা ফরিদ (২০১০)এবং আফগানিস্তানের ফাতেমা আকবরী (২০১১)।
নারী উদ্যোক্তা সুযোগ সুবিধা
২০১৪ সালের মার্চ মাসে বিশ্বব্যাংকের আন্তর্জাতিক ফাইনান্স কর্পোরেশন এবং গোল্ডম্যান শ্যাস ১০,০০০ নারী কর্মসূচিতে নারী উদ্যোক্তাদের সুযোগ সুবিধা দিতে ৬০০ মিলিয়ন ডলারের অর্থায়ন প্রোগ্রাম চালু করেছে। যা উদীয়মান বাজারগুলিতে ১০০,০০ নারী উদ্যোক্তাদের অর্থায়ন করার সুযোগ দেবে। আইএফসি প্রোগ্রামে প্রাথমিক ১০০ মার্কিন ডলার মিলিয়ন বিনিয়োগ করছে এবং গোল্ডম্যান শ্যাস ফাউন্ডেশন ৩২ মিলিয়ন মার্কিন ডলার প্রদান করছে। পাবলিক এবং প্রাইভেট বিনিয়োগকারীদের কাছ থেকে অতিরিক্ত ৪৮৬ মিলিয়ন মার্কিন ডলার বিনিয়োগ হয়েছে।
জেন স্টর্ক
জেন স্টর্ক বা মা শান্তি বি রজনীশের প্রাক্তন অনুসারী। তিনি তার অভিজ্ঞতা সম্পর্কে ব্রেকিং দ্য স্পেল: মাই লাইফ অব রজনী এবং লং জার্নি ব্যাক টু ফ্রিডম (২০০৯) লিখেছিলেন। এই জীবনীটি ওয়াইল্ড ওয়াইল্ড কান্ট্রি -তে বিতর্কিত ভারতীয় গুরু সম্পর্কিত নেটফ্লিক্স ডকুমেন্টারি সিরিজে প্রদর্শিত হয়েছে।
চট্টগ্রামে পর্তুগিজ উপনিবেশ
পোর্তো গ্রান্দে দি বেঙ্গলা বা ইংরেজিতে গ্র্যান্ড পোর্ট অফ বেঙ্গল হয়ে পোর্তো গ্র্যান্ডে যা মুলত ১৬'শ এবং ১৭'শ শতকের সময়ে চট্টগ্রামে পর্তুগিজ উপনিবেশ (Portuguese settlement in Chittagong) অর্থাৎ চট্টগ্রামে পর্তুগিজ বনিক এবং নৌ উপনিবেশকে নির্দেশ করে। বঙ্গোপসাগরের এই অন্যতম বাণিজ্যিক অঞ্চলটি বিভিন্ন সময় বিভিন্ন জাতি-গোষ্ঠির উপনিবেশ ছিল। পর্তুগিজরা ১৫২৮ সালের দিকে চট্টগ্রামে প্রথম আসে এবং মুঘল বিজয়ের পরে ১৬৬৬ সালে চলে যায়। এটি ছিল বাংলার ঐতিহাসিক অঞ্চল যেখানে প্রথম ইউরোপীরা উপনিবেশিক ছিটমহল স্থাপন করে।
উৎপত্তি
চট্টগ্রাম ছিল বাংলার সালতানাতের বৃহত্তম সমুদ্রবন্দর, যাকে ফার্সী ও বাংলায় "শাহী বাংলা" নামে অভিহিত করা হতো। পর্তুগিজরা বন্দর নগরীটিকে পোর্তো গ্র্যান্ডে দে বেঙ্গালা বলে উল্লেখ করে, যার অর্থ "বাংলার বৃহৎ পোতাশ্রায়"। শব্দটি প্রায়শই পোর্তো গ্র্যান্ড হিসাবে সরল করা হত।
ইতিহাস
১৪৯৮ সালে পর্তুগিজ নাবিক ও পর্যটক ভাস্কো দা গামার ভারত আগমনের পর ১৫১১ সালে পর্তুগিজরা মালাকা দখল করে নেয় এসময় বাংলার বিভিন্ন সমুদ্র পথে তাদের যাতায়াত বেড়ে যায় । ১৫১২ সালের ৯ ই মে, এস্তাদো দা ইন্ডিয়া থেকে জোয়াওঁ দা সিলভিয়ের নির্দেশে চারটি জাহাজের একটি বহর গোয়া থেকে চট্টগ্রামে পৌঁছে। তাদের পরে পর্তুগাল রাজ্য থেকে শাহী বাংলা য় বিভিন্ন দূত প্রেরণ করে ,পরে ভারতীয় উপমহাদেশের সবচেয়ে ধনী অঞ্চল হিসাবে শাহী বাংলা র খ্যাতিমান হয়। তিনি ১৫১৭ সালে বাংলায় চট্টগ্রামে প্রথম পর্তুগিজ কারখানা স্থাপন করে। পর্তুগিজ মালাক্কা, বোম্বাই এবং সিলন থেকে আসা ব্যবসায়ীরাও এই অঞ্চলটিতে প্রায়শই ঘুরে বেড়াত।
পর্তুগিজদের আগমন
কিছু সূত্র ইঙ্গিত দেয় যে জোয়াওঁ কোয়েলহো চট্টগ্রামে এসেছিলেন জোয়াওঁ দা সিলভিয়ের আগে। অনেক মালাকান পর্তুগিজ মুরিশ জাহাজে ব্যবসায়ী হিসাবে সিলভিয়ের আগে বাংলায় এসেছিল। অধিকন্তু, কিছু পর্তুগিজ ১৫১৫ সালে পিপলিতে (বর্তমান ওড়িশায়) বসতি স্থাপন করেছিল এবং পশ্চিমবঙ্গ ভ্রমণ করেছিল।
বাণিজ্য ঘাঁটি স্থাপন
১৫২৮ সালে চট্টগ্রাম সমুদ্র বন্দরে পর্তুগিজরা একটি কারখানা ও কাস্টমস ঘর স্থাপন করে যা খুব দ্রুত প্রায় আড়াই হাজার পর্তুগিজ বা ইউরেশীয় সম্প্রদায়ের বিস্তার ঘটায় যারা। এসময় পর্তুগিজরা চট্টগ্রামের অদূরে দিয়াং এলাকায় বিশাল নৌ এবং সামরিক দুর্গ স্থাপন করে। এই বন্দর আবিষ্কারে যুগে বঙ্গোপসাগরে সর্বাধিক বিশিষ্ট ইউরেশীয় বন্দর হয়ে ওঠে। কার্টাজ সিস্টেমটি চালু করা হয়েছিল এবং পর্তুগিজদের কাছ থেকে এই এলাকার সমস্ত জাহাজের নৌ ব্যবসায়ের লাইসেন্স কেনার জন্য প্রয়োজন ছিল।  ১৫৯০ সালে, পর্তুগিজরা আন্তোনিও ডি সওসা গোডিনহোর নেতৃত্বে সন্দ্বীপের নিকটবর্তী দ্বীপপুঞ্জ জয় করে। ১৬০২ সালে, চট্টগ্রামের সন্দ্বীপ দ্বীপটি শ্রীপুরের কেদার রায় থেকে পর্তুগিজরা জয় লাভ করে। গোনাল্ভেস এবং কার্ভালহো নামে পর্তুগিজ জলদস্যুরা বেশ কয়েক বছর ধরে সন্দ্বীপ দ্বীপে রাজত্ব করেছিলেন। প্রতি বছর সন্দ্বীপ থেকে প্রায় ৩০০ টি লবণ বোঝাই জাহাজ লিভারপুলের উদ্দেশ্যে যাত্রা করে। সন্দ্বীপ তৎকালীন জাহাজ নির্মাণ এবং লবণ শিল্পের জন্য খুব বিখ্যাত ছিল। ১৬১৬ সালে দেলোয়ার খাঁ, একজন উচ্চ পদস্থ মোগল নৌ অফিসার আসার পর পর্তুগিজ জলদস্যুরা সন্দ্বীপ থেকে দূরে সরে যায় এবং দেলোয়ার খান প্রায় ৫০ বছর ধরে দ্বীপটিতে স্বাধীনভাবে রাজত্ব করেন।
চট্টগ্রামের বন্দরটি পর্তুগিজদের সবচেয়ে গুরুত্বপূর্ণ বন্দর হয়ে ওঠে কারণ এটির অবস্থান, ন্যাভিগেশনাল সুবিধা এবং নিরাপদ নোঙ্গর। বন্দরটি মেঘনার মুখের খুব কাছে, যা ছিল রাজধানী গৌড়ের প্রবেশ পথ।
স্পষ্টতই পর্তুগিজরা চট্টগ্রামকে বাস করার এক সহজ জায়গা বলে মনে করেছিল। ষোড়শ শতকের শেষের দিকে, চট্টগ্রাম বন্দর একটি সমৃদ্ধ বন্দর হিসাবে আত্মপ্রকাশ করে, যা পর্তুগিজ বাণিজ্য ও বন্দোবস্ত উভয়কেই আকর্ষণ করেছিল। সিজার ফেদ্রেসি-র একটি ১৫৬৭ নোট অনুসারে, প্রতিবছর চট্টগ্রাম বন্দরে নোঙ্গর করতো ছোট-বড় ৩০ থেকে ৩৫টি জাহাজ। তৎকালীন সময়ে পোর্তো গ্র্যান্ডে বাংলা সালতানাতের পৃষ্ঠপোষকতায় পরিচালিত হত । যদিও এ অঞ্চলের  ব্যবসা-বাণিজ্য করায়ত্ত করার জন্য পর্তুগিজ বণিকগণ আরাকান রাজা ও মগ জলদস্যুদের সাথে মিত্রতা গড়ে তোলে । কিন্তু সময়ের পরিক্রমায় ১৬০৭ সালে পর্তুগিজদের সাথে বৈরিতাপূর্ণ সম্পর্কের দরূন দেয়াঙে আরকান রাজা কয়েকশ পর্তুগিজ বণিক ও তাদের পরিবারের উপর হত্যাযজ্ঞ চালায় । পরবর্তিতে ১৬৬৮ সালে মোগল নৌ বাহিনী আরকানদের কাছ থেকে চট্টগ্রাম বন্দর উদ্ধার করে এবং পর্তুগিজদের এ অঞ্চল থেকে বিতাড়িত করে ।
বর্ধিত বাণিজ্যিক উপস্থিতিতে আমলারা, বণিক, মিশনারি, সৈনিক, সাহসী, নাবিক এবং জলদস্যু অন্তর্ভুক্ত ছিল। ছিটমহলটি ব্যবসায়ীদের নেতৃত্বে একটি উচ্চ একচেটিয়া কার্যক্রম ছিল। দাস ব্যবসা ও জলদস্যুতা সমৃদ্ধ বেডেগিয়ে ছিল। প্রধান ব্যবসায়ের পণ্যগুলিতে সূক্ষ্ম সিল্ক, সুতির মসলিন টেক্সটাইলস, বিলিয়ন, মশলা, চাল, কাঠ, লবণ এবং গানপাউডার অন্তর্ভুক্ত ছিল।
চট্টগ্রামে পর্তুগিজ শাসনামলে বাংলায় রোমান ক্যাথলিক চার্চ প্রতিষ্ঠিত হয়েছিল । বন্দর শহরটি ছিল বাংলার প্রথম ভিকার অ্যাপোস্টলিকের আসন। পর্তুগিজরা স্থানীয় জনগণের সাথে বিবাহবন্ধনের জন্যো উৎসাহিত করে।
জলদূস্যতা
পর্তুগিজদের চট্টগ্রামে উপস্থিতি ছিল চূড়ান্তভাবে ক্ষুদ্রাকার। বাংলা সালতানাতের পতন এবং আরাকানের ম্রক ইউর রাজ্যের  উত্থান ভৌগোলিক রাজনৈতিক দৃশ্যের পরিবর্তন ঘটায়। চট্টগ্রাম মোঘল সাম্রাজ্য, ম্রউক ইউ, বার্মিজ সাম্রাজ্য এবং ত্রিপুরা রাজ্যর মধ্যে বিরোধের এক প্রধান কারণে পরিণত হয়েছিল। ১৬০৭ সালে ম্রউক ইউ রাজা দিয়াঙ্গায় পর্তুগিজ সম্প্রদায়ের ৬০০ সদস্যকে হত্যা করেন। পরবর্তীকালে পর্তুগিজরা আরাকানের সাথে মিত্রতা করে। পর্তুগিজ-আরাকানি জলদস্যুতা ১৭শ শতাব্দীতে মুঘল বাংলার বিরুদ্ধে বৃদ্ধি পেয়েছিল। এজন্য পর্তুগিজরা আরাকান উপকূলে বিধ্বস্ত করে এবং লুঠ নিয়ে বরিশালের রাজার হাতে তুলে দেয়।
দাস ব্যবসা
পর্তুগিজরা ক্রীতদাস ব্যবসায় জড়িত ছিল এবং তমলুক ও বালাসোর এবং দাক্ষিণাত্যের বন্দরে তাদের ক্রীতদাস বিক্রয় করত। দাসাঙ্গা এবং পিপলিতে দাস বিক্রি হত এবং জাহাজে করে পরিবহন করা হত। পর্তুগিজরা আরাকানীদের নিয়ে আসা বন্দীদের জন্য ১৫৯৯ সালে পিপলিতে একটি দুর্গ তৈরি করে। ১৬২৯ সালে ডিয়েগো দা সা-এর নেতৃত্বে পর্তুগিজরা ঢাকায় আক্রমণ চালায় এবং একজন সৈয়দ মহিলা, যিনি মোগল সামরিক অধিনায়কের স্ত্রী সহ অনেক শিকলে বন্দী করে দিয়াঙ্গায় নিয়ে যায়। বন্দীদের খ্রিস্ট ধর্মে দীক্ষিত করা হয়।
বিতাড়ন
১৬৩২ সালে, দাস ব্যবসায়ের সাথে পর্তুগিজদের জড়িত থাকা, অপহরণ এবং শাহ জাহানকে সমর্থন করতে অস্বীকার করার কারণে মোঘল সেনাবাহিনী সপ্তগ্রাম (হুগলি) থেকে পর্তুগিজদের বিতাড়ন করে। ১৬৬৬ সালে মোগল ভাইসরয় শায়েস্তা খান নৌযুদ্ধে আরাকানীদের পরাজিত করার পরে চট্টগ্রামের নিয়ন্ত্রণ ফিরে পান। চট্টগ্রাম বিজয় বন্দর নগরীতে ১৩০ বছরেরও বেশি সময় পর্তুগিজদের আধিপত্যের অবসান ঘটায়। চট্টগ্রাম বন্দরের বিজয় একইভাবে মূলত আরাকানীয় দাস ব্যবসায়ীদের বঙ্গদেশ থেকে বিতাড়ন করে।
খ্রিস্ট ধর্ম প্রচার
খ্রিস্টান মিশনারিদের সাথে পর্তুগিজ ব্যবসায়ীরা খ্রিস্টান ধর্ম সমগ্র বাংলায় ছড়িয়ে দেয়। যদিও খ্রিস্টধর্ম ইতিমধ্যে ৫২ খ্রিস্টাব্দে থমাসের মাধ্মে বাংলায় পৌঁছেছিল। পর্তুগিজরা চট্টগ্রামে প্রথম খ্রিস্টান গীর্জা স্থাপন করে। পর্তুগিজ বণিকরা, যাদের বেশিরভাগ খ্রিস্টান ছিল, চট্টগ্রামকে পোর্তো গ্র্যান্ডে ব্যাংলা নামে ডাকতো। ১৪৯৮ সালে, খ্রিস্টান অভিযাত্রী ভাস্কো ডি গামা বঙ্গ ভ্রমণ করেছিলেন।
উত্তরাধিকার
ব্রিটিশ কলকাতায় পর্তুগিজ ধর্মপ্রচারক মানুয়েল দি আসুম্পাসাও বাংলা ব্যাকরণের উপর প্রথম বই প্রকাশ করেছিলেন। বাংলাদেশ এবং পশ্চিমবঙ্গের প্রাচীনতম গীর্জাগুলি ১৬ম শতাব্দীতে চট্টগ্রাম থেকে আগত পর্তুগিজ মিশনারীদের দ্বারা সূত্রপাত হয়েছিল। বেশিরভাগ বাংলাদেশী খ্রিস্টানদের পর্তুগিজ উপাধি রয়েছে।
বাংলাদেশের স্বাধীনতার পরে পর্তুগাল ১৯৭৪ সালের ২০ ডিসেম্বর কার্নেশন বিপ্লব অনুসরণ করার পরে বাংলাদেশকে স্বীকৃতি দেয়।
পর্তুগিজ স্থাপনাসমূহ
চট্টগ্রাম এবং বাংলায় সাধারণত পর্তুগিজ উপস্থিতির খুব কম সন্ধান পাওয়া যায়। চট্টগ্রামের প্রথম আদালত ভবন দারুল আদালত, এটি হাজী মোহাম্মদ মহসিন কলেজ প্রাঙ্গণে পর্তুগিজদের নির্মিত একটি কাঠামো। কাঠামোটি স্থানীয়ভাবে পর্তুগিজ দুর্গ হিসাবে পরিচিত। এই প্রত্নসম্পদ সংরক্ষণের জন্য বাংলাদেশের প্রত্নতত্ত্ব বিভাগ কর্তৃক উদ্যোগ নেওয়া হয়েছে। কয়েকটি গির্জা এবং ধ্বংসাবশেষ আছে। কিছু ভৌগোলিক জায়গার নাম রয়ে গেছে, যেমন ডোম মানিক দ্বীপপুঞ্জ, ওড়িশা উপকূলে পয়েন্ট পলমিরাস, ঢাকা এবং চট্টগ্রাম এর ফিরিঙ্গি বাজার।
বার্নালা
বার্নালা (Barnala) ভারতের পাঞ্জাব রাজ্যের সানগ্রুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে বার্নালা শহরের জনসংখ্যা হল ৯৬,৩৯৭ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে বার্নালা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
লুইস এবং ক্লার্ক এক্সপোজিশন ডলার
লুইস এবং ক্লার্ক এক্সপোজিশন গোল্ড ডলার হল একটি স্মারক মুদ্রা যা 1904 এবং 1905 সালে লুইস এবং ক্লার্ক সেন্টেনিয়াল এক্সপোজিশনে মার্কিন যুক্তরাষ্ট্র সরকারের অংশগ্রহণের অংশ হিসাবে প্রচারিত করা হয়েছিল, প্রদর্শনীটি পরবর্তী বছরে ওরেগনের পোর্টল্যান্ডে অনুষ্ঠিত হয়েছিল। ইউনাইটেড স্টেটস ব্যুরো অফ দ্য মিন্ট এর চিফ এনগ্রেভার চার্লস ই বার্বার দ্বারা ডিজাইন করা হয়েছে এই মুদ্রাটি, এটি ভাল বিক্রি হয়নি এবং তাই 250,000 অনুমোদিত মিন্টেজের দশমাংশেরও কম মুদ্রা জারি করা হয়েছিল।
1803 সালের লুইসিয়ানা ক্রয়ের পরে, মেরিওয়েদার লুইস এবং উইলিয়াম ক্লার্কের নেতৃত্বে লুইস এবং ক্লার্ক অভিযান প্রশান্ত মহাসাগরীয় উপকূলে পৌঁছানোর জন্য প্রথম ইউরোপীয়-আমেরিকান ওভারল্যান্ড অন্বেষণকারী দল ছিল। 1804 এবং 1806 এর মধ্যে, এর সদস্যরা সেন্ট লুই থেকে ওরেগন উপকূলে উভয় দিকে যাত্রা করেন, তথ্য প্রদান করে এবং ক্রয়কালে মার্কিন যুক্তরাষ্ট্র কর্তৃক অর্জিত বৃহৎ এলাকা সম্পর্কে মিথ দূর করেন। পোর্টল্যান্ড মেলা সেই ভ্রমণের শতবর্ষকে স্মরণ করে উদযাপন করা হয়েছে।
বেশিরভাগ অংশে মুদ্রাগুলি জনসাধারণের কাছে মুদ্রাসংক্রান্ত প্রবর্তক ফারান জারবে বিক্রি করেছিলেন, যিনি লুইসিয়ানা ক্রয় এক্সপোজিশন ডলারও বিক্রি করেছিলেন। যেহেতু তিনি অনেক এই নির্দিষ্ট স্মারক মুদ্রা বিক্রি করতে অক্ষম ছিলেন, তাই টাকশাল দ্বারা উদ্বৃত্ত মুদ্রা গলিয়ে দেওয়া হয়েছিল। কয়েনগুলির মূল্য ক্রমাগত বৃদ্ধি পেয়েছে, এবং বর্তমানে অবস্থার উপর নির্ভর করে এর মূল্য শত শত থেকে হাজার হাজার ডলারের মধ্যে দাঁড়িয়ে আছে। লুইস এবং ক্লার্ক এক্সপোজিশন ডলার হল একমাত্র আমেরিকান মুদ্রা যা "দুই-মাথাযুক্ত" যার প্রতিটি পাশে অভিযানের নেতাদের একজনের প্রতিকৃতি রয়েছে।
পটভূমি
1803 সালে লুইসিয়ানা ক্রয় আমেরিকান জাতির এলাকা দ্বিগুণেরও বেশি। নতুন দখল সম্পর্কে জ্ঞান অর্জনের জন্য, রাষ্ট্রপতি থমাস জেফারসন একটি অনুসন্ধানী অভিযানের জন্য কংগ্রেসের কাছ থেকে একটি বরাদ্দ পান এবং এটির নেতৃত্ব দেওয়ার জন্য তার ব্যক্তিগত সচিব মেরিওয়েদার লুইসকে নিযুক্ত করেন। লুইস উইলিয়াম ক্লার্ক,ইউনাইটেড স্টেটস আর্মির একজন ক্যাপ্টেন, নির্বাচিত করেন আরেকটি প্রাক্তন সেনা লেফটেন্যান্ট এবং আমেরিকান বিপ্লবী যুদ্ধের নায়ক জর্জ রজার্স ক্লার্কের ছোট ভাই উইলিয়াম ক্লার্ক কে অভিযানের সহ-নেতা হিসেবে বেছে নেন। লুইস এবং উইলিয়াম ক্লার্ক একসাথে কাজ করেছিলেন এবং তাদের সাথে থাকার জন্য প্রায় ত্রিশ জন লোককে বেছে নিয়েছিলেন, যাদেরকে কর্পস অফ ডিসকভারি বলা হয়। এদের মধ্যে অনেকেই কেনটাকির সীমান্তরক্ষী সেনাবাহিনীতে ছিলেন, সেইসাথে বোটম্যান এবং অন্যান্য প্রয়োজনীয় দক্ষতা সম্পন্ন মানুষ নির্বাচিত করা হয় । 1804 সালের 14 মে সেন্ট লুইস এলাকা থেকে অভিযান শুরু হয়।
মিসৌরি নদীতে যাত্রা করে, লুইস এবং ক্লার্ক লেমহি শোশোন উপজাতির একজন মহিলা স্যাকাজাউইয়ার সাথে দেখা করেছিলেন। সাকাগাওয়েয়াকে অন্য একটি উপজাতির দ্বারা বন্দী করা হয়েছিল এবং একজন ফরাসী-কানাডিয়ান ট্র্যাপার টোসাইন্ট চারবোনিউর কাছে ক্রীতদাস হিসাবে বিক্রি করা হয়েছিল, যিনি তাকে তার স্ত্রীদের একজন বানিয়েছিলেন। চারবোনিউ এবং স্যাকাজাউইয়া উভয়ই অভিযানের জন্য দোভাষী হিসাবে কাজ করেছিলেন এবং নেটিভ আমেরিকান মহিলার (এবং তার শিশু পুত্র, জিন ব্যাপটিস্ট চার্বোনিউ ) উপস্থিতি শত্রু উপজাতিদের বোঝাতে সাহায্য করেছিল যে লুইস এবং ক্লার্ক অভিযান একটি যুদ্ধ দল নয়। স্যাকাজাউইয়া অভিযানটি তে, যাতে গ্রুপটি মিসৌরি ছাড়ার পর মহাদেশীয় বিভাজনের কাছে পর্বত অতিক্রম করতে পারে, তার জন্য ঘোড়া কেনা সাহায্য করে| তার সাফল্যের একটি কারণ ছিল যে উপজাতি প্রধান স্যাকাজাউইয়ার ভাই ছিল।
অভিযানে 1804-1805 সালের শীতকালে তারা বিসমার্ক, নর্থ ডাকোটার কাছে ক্যাম্প করে কাটায়। তারা 7 এপ্রিল, 1805 তারিখে সেখান থেকে চলে যায় এবং 7 নভেম্বর ওরেগনের অ্যাস্টোরিয়ার কাছে প্রশান্ত মহাসাগরের নিকট আসে। শীতকাল কাটানোর পর এবং অঞ্চলটি অন্বেষণ করার পর, তারা 23 মার্চ, 1806 তারিখে পূর্ব দিকে রওয়ানা হয় এবং ছয় মাস পর সেন্ট লুইসে পৌঁছায়। অভিযানের সদস্যদের মধ্যে মাত্র একজন পথিমধ্যে মারা যান, সম্ভবত অ্যাপেন্ডিসাইটিসে আক্রান্ত হয়ে। যদিও তারা আমেরিকান পশ্চিমে বিখ্যাত ম্যামথ বা লবণের পাহাড় খুঁজে পায়নি, "যা কিছু লাভ হয়েছে তা ছোট ক্ষতির তুলনায় বেশি"। মার্কিন যুক্তরাষ্ট্র কর্তৃক ক্রয়কৃত অঞ্চল সম্পর্কে জ্ঞান ছাড়াও, এর মধ্যে রয়েছে নেটিভ আমেরিকানদের সাথে সম্পর্ক স্থাপন এবং তাদের ডায়েরি প্রকাশিত হওয়ার পর পশ্চিমে জনসাধারণের আগ্রহ বৃদ্ধি করা। আরও, অরেগন কান্ট্রির অন্বেষণ পরে সেই অঞ্চলে আমেরিকান দাবিগুলিকে প্রতিষ্ঠা করা সহজ করেছিল।  জাতির প্রতি তাদের সেবার জন্য কৃতজ্ঞতাস্বরূপ, কংগ্রেস লুইস এবং ক্লার্ককে জমি অনুদান দেয় এবং তারা পশ্চিমের সরকারি অফিসে নিযুক্ত হন।
সূচনা
1895 সালের শুরুতে, ওরেগনিয়ানরা লুইস এবং ক্লার্ক অভিযানের শতবর্ষ পূর্তি উপলক্ষে পার্টির পথের পাশে অবস্থিত একটি শহর পোর্টল্যান্ডে একটি মেলা আয়োজনের প্রস্তাব করা হয়েছিল। 1900 সালে, পোর্টল্যান্ড ব্যবসায়ীদের একটি কমিটি ইভেন্টের জন্য পরিকল্পনা করতে শুরু করে, 1901 সালের শেষের দিকে স্টকের একটি সংস্করণ সফল হয়েছিল এবং 1903 সালে নির্মাণ শুরু হয়েছিল। 13 এপ্রিল, 1904-এ ফেডারেল সরকারের সমর্থন লাভের জন্য একটি দীর্ঘ অভিযান সফল হয় যখন রাষ্ট্রপতি থিওডোর রুজভেল্ট একটি অ্যাপ্রোপ্রিয়েশন বিলে স্বাক্ষর করেন । এই বিলে প্রদর্শনী কর্তৃপক্ষের জন্য $500,000 বরাদ্দ করা হয়েছে, এবং এছাড়াও নকশা এবং শিলালিপিগুলি ট্রেজারি সচিবের বিবেচনার উপর ছেড়ে দিয়ে মেলার স্মরণে একটি সোনার ডলারের অনুমোদন দেওয়া হয়েছে। আয়োজক কমিটিই একমাত্র সত্ত্বা যা সরকারের কাছ থেকে এগুলি কেনার অনুমতি পেয়েছিল, এবং 250,000 এর মিনটেজ সীমা পর্যন্ত অভিহিত মূল্যে তা করতে পারত।
সংখ্যাতত্ত্ববিদ ফারান জারবে অনুমোদন পাসের পক্ষে ছিলেন। জারবে শুধুমাত্র একজন মুদ্রা সংগ্রাহক এবং ডিলার ছিলেন না, তিনি তার ভ্রমণ প্রদর্শনী "মানি অফ দ্য ওয়ার্ল্ড" এর মাধ্যমে শখটিকে প্রচার করেছিলেন। 1908 থেকে 1910 সাল পর্যন্ত আমেরিকান নিউমিস্ম্যাটিক অ্যাসোসিয়েশনের সভাপতি জারবে 1892 সালে শুরু করে 20 বছরেরও বেশি সময় ধরে স্মারক মুদ্রা বিক্রির সাথে জড়িত ছিলেন।  পোর্টল্যান্ড এক্সপোজিশন কর্তৃপক্ষ তাকে স্বর্ণডলার বিক্রির দায়িত্ব দেয়|
স্মারক ডলারের প্রস্তুতির বিবরণ হারিয়ে গেছে; মিন্ট 1960 এর দশকে অনেক রেকর্ড ধ্বংস করেছিল। মিন্টের প্রধান খোদাইকারী চার্লস ই. বার্বার নকশার জন্য দায়ী ছিলেন।
ডিজাইন
মুদ্রাসংক্রান্ত ইতিহাসবিদ ডন ট্যাক্সে এবং কিউ. ডেভিড বোয়ার্স উভয়ই পরামর্শ দেন যে বার্বার সম্ভবত ফিলাডেলফিয়ার ইন্ডিপেন্ডেন্স হলে পাওয়া আমেরিকান চিত্রশিল্পী চার্লস উইলসন পিলের লুইস এবং ক্লার্কের প্রতিকৃতির উপর ভিত্তি করে তার নকশা তৈরি করেছিলেন।   ট্যাক্সে বার্বার এর প্রচেষ্টাকে "সাধারণ" বলে মনে করেন।   এটি একমাত্র আমেরিকান মুদ্রা যা "দু-মাথাযুক্ত", প্রতিটি পাশে একটি একক প্রতিকৃতি বহন করে।
শিল্প ইতিহাসবিদ কর্নেলিয়াস ভারমিউল, আমেরিকান মুদ্রার উপর তার ভলিউমে উল্লেখ করেছেন যে কিছু লোক লুইস এবং ক্লার্ক এক্সপোজিশন ডলার পছন্দ করেছে কারণ এটি লিবার্টি-হওয়ার উদ্দেশ্যে একটি আবক্ষ মূর্তি  হবার পরিবর্তে আমেরিকান ইতিহাসের গতিপথকে প্রভাবিত করে এমন ঐতিহাসিক ব্যক্তিদের চিত্রিত করেছে, এবং সেই বার্বার এর মুদ্রা 1909 লিংকন সেন্ট এবং 1932 ওয়াশিংটন কোয়াটার এর পূর্বসূচনা করে | তা সত্ত্বেও, ভার্মিউল সেই মুদ্রাটিকে, সেইসাথে পূর্বের আমেরিকান সোনার স্মারক, লুইসিয়ানা ক্রয় প্রদর্শনী ডলারকে অবমূল্যায়ন করেছিল। "এই মুদ্রাগুলিতে স্ফুলিঙ্গের অভাব, যেমন বার্বার বা সহকারী খোদাইকারী (পরবর্তীতে প্রধান খোদাইকারী) মর্গানের অনেকগুলি নকশায়, মুখ, চুল এবং ড্র্যাপরি সমতল এবং অক্ষরগুলি ছোট, ঘনসন্নিবিষ্ট এবং সমতল। "  ভার্মিউলের মতে, 1916 ম্যাককিনলে বার্থপ্লেস মেমোরিয়াল ডলারের মতো একটি নকশায় যখন দুটি খোদাইকারীরা সহযোগিতা করেছিলেন, তখন "ফল প্রায় নিপীড়ক ছিল"।
উৎপাদন
সংযোগ=//upload.wikimedia.org/wikipedia/commons/thumb/7/71/Farran_Zerbe_%28ca._1908%29.jpg/170px-Farran_Zerbe_%28ca._1908%29.jpg|বাম|থাম্ব| মুদ্রাবিজ্ঞানী ফারান জারবে ফিলাডেলফিয়া মিন্ট 1904 সালের সেপ্টেম্বরে 25,000 লুইস এবং ক্লার্ক এক্সপোজিশন ডলার উত্পাদিত করেছিল, এবং 1905 সালের মার্কিন যুক্তরাষ্ট্রের অ্যাসে কমিশনের সভায় আরও 28টি পরিদর্শন ও পরীক্ষার জন্য সংরক্ষিত ছিল। এগুলি বহন করে 1904 তারিখ। জারবে 1905 সালের মার্চ মাসে আরও 10,000 অর্ডার দেয়। মার্চ এবং জুন মাসে মিন্ট 35,000 প্লাস অ্যাসে পিস স্ট্রাইক করেছে যদিও জারবে আরও কিনতে চেয়েছিল, গ্রীষ্মে ফিলাডেলফিয়া মিন্ট বন্ধ হয়ে যাওয়ার কারণে আগেই তা করা হয়েছিল, কিন্তু তিনি আরও অর্ডার না করায় অতিরিক্ত 25,000টি গলিয়ে দেওয়া হয়েছিল।
লুইস এবং ক্লার্ক এক্সপোজিশন ডলার ছিল প্রথম স্মারক স্বর্ণমুদ্রা যা বহু বছর ধরে খোদাই করা এবং তারিখ দেওয়া হয়েছিল। উভয় বছর থেকে মোট ৬০,০৬৯টি টুকরো খোদাই করা হয়েছিল, যার মধ্যে ৪০,০০৩টি গলিয়ে দেওয়া হয়েছিল।  মুদ্রাবিদ জিম হান্ট এবং জিম ওয়েলস তাদের 2004 সালের মুদ্রার প্রবন্ধে বলেছেন, "ইস্যু করার সময় মুদ্রার দরিদ্র অভ্যর্থনা কার্যত ভবিষ্যৎ প্রজন্মের জন্য তাদের বিরলতার নিশ্চয়তা দেয়"।
পরবর্তী এবং সংগ্রহ
মুদ্রা ইস্যুতে আপেক্ষিক ব্যর্থতা সত্ত্বেও, স্যাকাজাউইয়া মূর্তিটি একটি পোর্টল্যান্ড পার্কে যথাযথভাবে স্থাপন করা হয়েছিল, মুদ্রা বিক্রির অর্থায়নে। 2000 সালে, স্যাকাজাউইয়া লুইস এবং ক্লার্কের সাথে একটি সোনার রঙের ডলারের মুদ্রায় উপস্থিত হন, যেখানে তাকে এবং তার ছেলেকে চিত্রিত করাএ কটি প্রচলনশীল মুদ্রা জারি করা হয়।
সিটি ব্যাংক লিমিটেড
দি সিটি ব্যাংক লিমিটেড বাংলাদেশের একটি বেসরকারি বাণিজ্যিক ব্যাংক।  দি সিটি ব্যাংক তাদের আনুষ্ঠানিক যাত্রা শুরু করে ১৯৮৩ সালের ২৭ মার্চ। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ-এ নিবন্ধিত।
ইতিহাস
ব্যাংকটি ১৯৮৩ সালের ২৭ মার্চ "দ্য সিটি ব্যাংক লিমিটেড" তাদের ব্যাংকিং কার্যক্রম শুরু করে।
নতুন লোগো ও সেবা
২০০৮ সালে তাদের ২৫তম প্রতিষ্ঠাবার্ষিকীতে ব্যাংকটি তাদের ভাবমূর্তি ও সেবায় পরিবর্তন নিয়ে আসে। এই কার্যক্রমের আওতায় ছিল নতুন লোগও উন্মোচন, আমেরিকান এক্সপ্রেস ক্রেডিট কার্ড, ব্রোকারেজ ব্যবসা ও সিটি ওয়ালেট (এসএমএস ব্যাংকিং) সেবা চালু। তাছাড়া নামটি সহজীকরণের মাধ্যমে "দি সিটি ব্যাংক লিমিটেড" থেকে "সিটি ব্যাংক"-এ পরিবর্তন করা হয়। লাল ও সাদা বক্সযুক্ত ঘুড়িওয়ালা লোগোটি ২০০৮ সালের জুলাই মাসে উন্মোচন করা হয়। ২০১৯ সালের অক্টোবরে ব্যাংকটি মোবাইল ব্যাংকিং সেবা প্রদানকারী বিকাশের সাথে তাদের পরিবেশকদের স্বয়ংক্রিয় পদ্ধতিতে ‘পেমেন্ট সেটেলমেন্ট’ সেবা প্রদান করার চুক্তি করে। নভেম্বর মাসে ব্যাংকটি রাগাদি টেক্সটাইল লিমিটেডের সাথে একটি কৌশলগত চুক্তি স্বাক্ষর করে। এমপ্লয়মেন্ট ব্যাংকিং সুবিধার ক্ষেত্র তৈরির উদ্দেশ্যে চুক্তিটি স্বাক্ষরিত হয়।
অ্যামেক্সকে সঙ্গে নিয়ে সিটি ব্যাংক
অ্যামেক্সের ক্রেডিট কার্ড সেবা ২০০৯ সালের ৯ নভেম্বর সিটি ব্যাংক চালু করে। বাংলাদেশে বর্তমানে সবচেয়ে বেশি এই কার্ড ব্যবহৃত হচ্ছে। ঢাকা বিশ্ববিদ্যালয় ও আগোরার সাথে অ্যামেক্সের কো ব্র্যান্ডেড কার্ড রয়েছে।
ব্যাংকিং কার্যক্রম
বর্তমানে সারা দেশে এই ব্যাংকের মোট ১৩০ টি শাখা এবং ৩৬৯ টি এটিএম আছে। এটিএম কার্ডের সংখ্যা ১০ লাখের অধিক।
সিটি ব্যাংক লোন
বিভিন্ন ক্যাটাগরির গ্রাহকগণ সিটি ব্যাংক থেকে এই ৪ প্রকারের লোন বা ঋণ নিতে পারেন। একেক ধরনের লোনের জন্য একেক ধরনের রিকোয়ারমেন্ট রয়েছে।
কমলাপেট পাতা বুলবুলি
কমলাপেট পাতা বুলবুলি (বৈজ্ঞানিক নাম: Chloropsis hardwickii), কমলাপেট হরবোলা বা কমলাবুক সবুজ বুলবুলি Chloropseidae (ক্লোরোপসিডি) গোত্র বা পরিবারের অন্তর্গত Chloropsis (ক্লোরোপসিস) গণের এক প্রজাতির কমলা-সবুজে মেশানো বৃক্ষচারী পাখি। নামে বুলবুলি হলেও এরা আসলে বুলবুল গোত্রের পাখি নয়। হরবোলা হওয়ার কারণ এরা বিভিন্ন পাখি ও প্রাণীর ডাক চমৎকার নকল করতে পারে। কমলাপেট পাতা বুলবুলির বৈজ্ঞানিক নামের অর্থ হার্ডউইকের সবুজ পাখি (গ্রিক: kholoros = সবুজ, opsis = চেহারা; লাতিন hardwickii = মেজর জেনারেল টমাস হার্ডউইকের, ভারতীয় প্রকৃতিবিদ ও সেনা সদস্য, ১৭৫৬-১৮৩৫)। প্রায় ১৫ লক্ষ ৮০ হাজার বর্গকিলোমিটার জুড়ে এদের বিস্তৃতি। বিগত কয়েক বছরে এদের সংখ্যা কমছে, তবে আশঙ্কাজনক হারে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।
বিস্তৃতি
কমলাপেট পাতা বুলবুলির মূল আবাস চীন এবং দক্ষিণ ও দক্ষিণ-পূর্ব এশিয়ার বিভিন্ন দেশে। ভারত, ভুটান, নেপাল, মায়ানমার, থাইল্যান্ড, লাওস, মালয়েশিয়া, ম্যাকাও, হংকং ও ভিয়েতনাম জুড়ে এদের বিস্তৃতি। বাংলাদেশের চট্টগ্রামের গহীন বনে এদের দেখা মেলে।
উপপ্রজাতি
কমলাপেট পাতা বুলবুলির মোট চারটি উপপ্রজাতি শনাক্ত করা সম্ভব হয়েছে। উপপ্রজাতিগুলো হচ্ছে:
বিবরণ
কমলাপেট পাতা বুলবুলি পাতার মত সবুজ রঙের ছোট বৃক্ষচারী পাখি। এর দৈর্ঘ্য কমবেশি ১৯ সেন্টিমিটার, ডানা ৯.৭ সেন্টিমিটার, ঠোঁট ২.৪ সেন্টিমিটার, পা ২ সেন্টিমিটার ও লেজ ৭.৫ সেন্টিমিটার। ওজন ৩৫ গ্রাম। পুরুষ ও স্ত্রী পাখির চেহারা ভিন্ন। প্রাপ্তবয়স্ক পুরুষ পাখির পিঠ কচি পাতার মত সবুজ। রানের পালকসহ পুরো দেহতল ফিকে কমলা। কপাল হলদে। মাথার চাঁদি ও ঘাড়ের পেছনের অংশ হলদে-সবুজ। গলা ও বুক কালো। ডানা সবুজ। কাঁধের পট্টি নীল। ডানার প্রান্তপালক কালচে। লেজ কালচে। নীল রঙের গুম্ফডোরা রয়েছে। স্ত্রীপাখির লেজসহ পুরো পিঠ সবজে। কাঁধের পট্টি অস্পষ্ট। বুকের মাঝখানে কমলা অংশ রয়েছে। পুরো দেহতল হলদে-সবুজ। মাথা ও ঘাড় নীলচে। নীল গুম্ফডোরা দেখা যায়। স্ত্রী ও পুরুষ উভয় পাখির চোখ বাদামি। পা ও পায়ের পাতা স্লেট ধূসর। পুরুষ পাখির ঠোঁট কিছুটা নিচের দিকে বাঁকানো ও কালো। স্ত্রীপাখির ঠোঁট শিঙ-বাদামি। অপ্রাপ্তবয়স্ক পাখি দেখতে স্ত্রী পাখির মত কিন্তু কোন নীল গুম্ফডোরা থাকে না।
প্রজনন
মে থেকে আগস্ট কমলাপেট পাতা বুলবুলির প্রধান প্রজনন ঋতু। স্ত্রী ও পুরুষ দু'জনে মিলেই বাসা বানায়। গাছের সরু মূল, ঘাস ও আঁশের সঙ্গে মাকড়শার জাল জড়িয়ে পেয়ালার মত বাসা সাজায়। সচরাচর ঘন বনে বাসা বাঁধে। বাসা প্রকৃতির সাথে এমনভাবে মিশে থাকে যে হঠাৎ শনাক্ত করা বেশ কষ্টকর। বাসা সাধারণত ভূমি থেকে ৬-১০ মিটার উঁচুতে বড় কোন গাছে বানায়। বাসা বানানো হয়ে গেলে ২-৩ টি ডিম পাড়ে। ডিমের বর্ণ সাদা কিংবা পাটকিলে-সাদা। ডিম তিলাযুক্ত। ডিমের মাপ ২.৩ × ১.৬ সেন্টিমিটার।
বিজনেসম্যান (চলচ্চিত্র)
বিজনেসম্যান ২০১২ সালে মুক্তিপ্রাপ্ত একটি তেলুগু ক্রাইম ফিল্ম। এটি রচনা এবং পরিচালনা করেছেন পুরি জাগান্নাধ। রাম গোপাল বর্মা এর ধারণার উপর ভিত্তি করে আর আর ভেঙ্কাট এর প্রযোজনায় আর আর মুভি মেকারস এর ব্যানারের মুভি । কেন্দ্রীয় চরিত্রে রয়েছেন মহেশ বাবু এবং কাজল আগারওয়াল, এবং নাসসার, প্রকাশ রাজ, সায়াজি শিন্দে, রাজা মুরাদ ও ব্রাহ্মাজি পার্শ্বীয় চরিত্রে রয়েছেন ।
এস থামান ফিল্ম এর গান রচনা করেন এবং শ্যাম কে নাইডু ফিল্ম এর সিনেমাটোগ্রাফার ছিলেন । মুভিটি ₹৪০০ মিলিয়ন বাজেট দিয়ে তৈরি করা হয় এবং হায়দরাবাদে ২০১১ সালের ১৫ আগস্ট আনুষ্ঠানিকভাবে লঞ্চ করেন । প্রধান ফটোগ্রাফীর কাজ শুরু হয় ২০১১ সালের ২ সেপ্টেম্বর এবং হায়দরাবাদ, মুম্বাই ও গোয়াইয় দৃশ্যায়ন হয় । কিছু গানের দৃশ্যায়ন ব্যাংককে হয় । মুভির দৃশ্যায়ন শেষ হয় ২০১১ সালের ১০ ডিসেম্বর ৭৪ দিনের মধ্যে । এবং এটি তেলুগু সিনেমার সবচেয়ে কম সময়ে শ্যুট করা মুভির একটি ।
মুভিটি ২০১২ সালের ১৩ জানুয়ারি সংক্রান্তির সময় মুক্তি পায় । চলচ্চিত্র সমালোচক থেকে মিশ্র প্রতিক্রিয়া পেয়েছি, কিন্তু বাণিজ্যিকভাবে সফল ছিল । এটি ২০১২ সালের সর্বোচ্চ আয়কারী তেলুগু মুভির একটি ছিলো । শেষ পর্যন্ত ফিল্মটি একই বছরে একই শিরোনামের সাথে তামিল এবং মালায়ালম ভাষায় ডাব করা হয়েছিল এবং বাংলা ভাষায় বস বর্ন টু রুল নামে পুনঃনির্মাণ হয়েছিলো ।
প্রেক্ষাপট
এর কাহিনী গড়ে উঠেছে সূর্য (মহেশ বাবু) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে যায়।
মিয়া সাহেবের ময়দান
মিয়া সাহেবের ময়দান ঢাকার অন্যতম প্রাচীন খানকা শরিফ। ১৭০৯ সালে মিয়া সাহেব নামে পরিচিত আলহাজ শাহ সুফি সাইয়েদ আব্দুর রাহিম শহীদ (কেসি) এটি নির্মাণ করেন।
বিজনেসম্যান (চলচ্চিত্র)
গানের তালিকা
তেলুগু সংস্করণ
মিয়া সাহেবের ময়দান
ইতিহাস
১৭৩০ সালের দিকে কাশ্মীরের ইসলামি পণ্ডিত আবদুর রহিম রিজভী মুর্শিদাবাদ হয়ে ঢাকায় এসে একটি খানকা প্রতিষ্ঠা করেন। তিনি নকশবন্দি তরিকার অনুসারী ছিলেন। তিনি এই স্থানে বসতি স্থাপনের পূর্বে জায়গাটি উন্মুক্ত ময়দান ছিল। কিন্তু পরবর্তীতে তার বাসস্থান বা “আস্তানা”-কে ঘিরে দেশের সবচেয়ে পুরনো মুসলিম সম্প্রদায় গড়ে ওঠে। এলাকার লোকজনের কাছে তিনি “মিয়া সাহেব” হিসেবে পরিচিত ছিলেন। সেই থেকে স্থানটি “মিয়া সাহেব ময়দান” নামে পরিচিত হয়। ১৭৩৮ সালে এক পাগল ব্যক্তি তাকে আহত করেন ও তার ৭টি ক্ষত তৈরি হয়। ৩৩ দিন রোগে ভোগার পর রমজান মাসের ৯ তারিখ ৮৪ বছর বয়সে তিনি মারা যান। মারা যাওয়া পর তাকে এখানে তার মাজার প্রতিষ্ঠা করা হয়। সেই সময় এই জায়গাটির নাম হয় মিয়া সাহেবের ময়দান। পলাশীর যুদ্ধের পর ভিখন ঠাকুর এখানে লক্ষ্মীনারায়ণের মন্দির স্থাপন করেন। তার প্রচেষ্টায় ও ইংরেজদের সহযোগিতায় ১৮৯০ সালে মিয়া সাহেব ময়দান এলাকাটি “লক্ষ্মীবাজার” নামে নামকরণ করা হয়। এলাকাটি বর্তমানে “লক্ষ্মীবাজার” নামে পরিচিত হলেও, কেউ কেউ একে “মিয়া সাহেবের ময়দান” হিসেবে চেনেন।
বিজনেসম্যান (চলচ্চিত্র)
গানের তালিকা
Tamil Version
মিয়া সাহেবের ময়দান
বর্তমান অবস্থা এবং স্থাপত্যমূল্য
মিয়া সাহেবের ময়দান এরপর শাহ সাহেবের ওয়াকফ সম্পত্তি হয়ে যায়। পুরো ওয়াকফ সম্পত্তি “শাহ সাহেব বাড়ি জামে মসজিদ” নামে পরিচিত। প্রতি বছর ৯ রমজান তারিখে এখানে উরস পালিত হয়। খানকা শরীফ জামে মসজিদে প্রতিবছর ঈদের জামাত অনুষ্ঠিত হয়।
বিজনেসম্যান (চলচ্চিত্র)
গানের তালিকা
Malayalam Version
মিয়া সাহেবের ময়দান
বর্তমান অবস্থা এবং স্থাপত্যমূল্য
এখন এই ওয়াকফ সম্পত্তিতে রয়েছে:
বিজনেসম্যান (চলচ্চিত্র)
তথ্যসূত্র
{[সূত্র তালিকা|২}}
মিয়া সাহেবের ময়দান
বর্তমান ঠিকানা
এটি বর্তমানে ৪৬-৪৭ মিউনিসিপ্যাল স্ট্রিট, লক্ষ্মীবাজার, ঢাকা-১১০০-এ অবস্থিত।
বুর্জু ওজবের্ক
বুর্জু ওজবের্ক (জন্ম ১২ ডিসেম্বর ১৯৮৯ ) একজন তুর্কি টিভি সিরিজ এবং থিয়েটার অভিনেত্রী ।তিনি দিরেনিস করাতায় (২০১৮), গুনেশিন কিজলারি (২০১৫) এবং আফিলি আশক(২০১৯) এর জন্য পরিচিত।
জীবন
গার্লস অফ দ্য সান সিরিজে নাজলি ইলমাজের চরিত্রটি ছিল তার কেরিয়ারের এক মোড়। তিনি এর্কাল বেকিকিয়োইলু প্র্যাকটিস স্টেজে মারকুইস ডি সাদে কুইলস এবং ওয়ায়েজেক টেল নাটকগুলিতে অংশ নিয়েছিলেন। টিআরটি ওয়ানে প্রচারিত আসলান পারিবারিক সিরিজে অভিনয় করেছেন তিনি। তারপর তিনি তিরকানের চরিত্রে দিরনি কারাতায় মুভিতে অভিনয় করেছিলেন। তিনি বর্তমানে আফিলি আক সিরিজে অভিনয় করছেন।তিনি ওয়ায়েজেক মাসালি, আইয়ার হামজা, এবং কির্মিজি বাসলিক্লি কিজ সহ বেশ কয়েকটি মঞ্চ প্রযোজনায় হাজির হয়েছেন।তার পরিবারের সদস্যরা প্রায়শই তার ইনস্টাগ্রাম অ্যাকাউন্টে ফটোগুলির বিষয় হন ।
শাটার আইল্যান্ড (চলচ্চিত্র)
শাটার আইল্যান্ড (ঝিলমিল দ্বীপ) ২০১০ সালে মুক্তি পাওয়া মার্টিন স্কোরসেজি পরিচালিত ২০০৩ সালে প্রকাশিত শাটার আইল্যান্ড নামক উপন্যাসের উপর ভিত্তি করে নির্মিত একটি নব্য-নোয়ার রহস্য ও মনস্তাত্ত্বিক থ্রিলারধর্মী চলচ্চিত্র। রহস্য ও থ্রিলারধর্মী এই চলচ্চিত্রটি মূলত ইউ এস মার্শাল টেডি ডেনিয়েলের (লিওনার্দো ডিক্যাপ্রিও) মানুষিক হাসপাতাল থেকে লাপাওা হওয়া এক খুনির খোঁজে শাটার আইল্যান্ডের আগমনকে ঘিরে। অতঃপর হাসপাতালে সেবার আড়ালে ভয়াবহ কার্যক্রমের রহস্য উদঘাটনের নিমিওে প্রমাণ খো্ঁজার ব্যর্থ প্রচেষ্টা । অবশেষে নিজেই হাসপাতালটির হারিয়ে যাওয়া মোষ্ট-ওয়ান্টেড রোগী হয়ে যাওয়া নিয়ে এ মুভির কৌতুহলউদ্দীপ্ত কাহিনী।
কাহিনী সংক্ষেপ
১৯৫৪ সাল। একজন ইউ.এস.মার্শাল টেডি ড্যানিয়েলস বোস্টন হার্বার এর শাটার আইল্যান্ডের অ্যাশক্লিফ হাসপাতালে যায়। তার সঙ্গী চাককে নিয়ে। তার এই সঙ্গী সদ্যপরিচিত। হাসপাতালটিতে সব মানসিক রোগী এবং ভয়ংকর ক্রিমিনালদের চিকিৎসা করা হয়,যারা মানসিকভাবে অসুস্থ হলেও অনেক সময় ক্ষতিকর হিসেবে প্রমাণিত হতে পারে।সেই হাসপাতালের ৬৭ নং রোগী পলাতক। তাকে খুঁজে বের করতেই তাদের এই যাত্রা। এছাড়াও টেডির আরেকটি উদ্দেশ্য হল তার স্ত্রীর খুনিকে খুঁজে বের করা, যে ঐ হাসপাতালে ভর্তি। খুনির নাম অ্যান্ড্রু লেডিস।হাসপাতালের সাথে বাইরের দুনিয়ার কোন সংযোগ নেই, যেহেতু দ্বীপে তা অবস্থিত।সেখান থেকে পালানোর কোন উপায় নেই। জাহাজ যায় দ্বীপটিতে, তাও নিয়ন্ত্রণ করা হয় দ্বীপ থেকে। দ্বীপ থেকে পালানো প্রায় অসম্ভব। টেডি তার তদন্ত শুরু করে।কিন্তু কোথায় যেন কি মিল নেই!! সে ঠিক বুঝে উঠতে পারে না। সে ঘন ঘন অসুস্থ হয়ে পরে, মাথাব্যথায় কাতরায়। ধীরে ধীরে বুঝতে পারে চমৎকার এক ষড়যন্ত্র চলছে তাকে নিয়ে। সে নিজ ইচ্ছায় তার বউয়ের খুনিকে ধরতে আসেনি, বরং যেন তাকে নিয়ে আসা হয়েছে প্লান করে। সে বিশ্বাস হারাতে শুরু করে হাসপাতালের প্রধানদের উপর। সাহায্যকারী কেউ নেই। নিজের জীবন নিজেকেই বাঁচাতে হবে! এক সময় সে বিশ্বাস হারিয়ে ফেলে নিজের অস্তিত্বের উপর, নিজের পরিচয়ের উপর।
অভিনয়ে
• লিওনার্দো ডিক্যাপ্রিও - এডওয়ার্ড "টেডি" ডেনিয়েলস / অ্যান্ড্রু লায়েডিস
• মার্ক রাফালো - চাক আউল (লেস্টার শিহান)
• বেন কিংসলি - ড. জন কাওলি
• ম্যাক্স ভন সিডো - ড. জেরেমিয়াহ নাহরিং
• মিশেল উইলিয়ামস - ডলোরেস চ্যানেল
• এমিলি মর্টিমার - রাচেল সোল্যান্ডো ১
• প্যাট্রিশিয়া ক্লার্কসন - রাচেল সোল্যান্ডো ২
• জ্যাকি আর্ল হ্যালি - জর্জ নয়েস
• টেড লেভাইন - ওয়ার্ডেন
• জন ক্যারল লিঞ্চ - ডেপুটি ওয়ার্ডেন ম্যাকফারসন
• রুবি জেরিন্স - ছোট মেয়ে / রাচেল লায়েডিস
• রবিন বার্টলেট - ব্রিজেট কেয়ার্নস
• ক্রিস্টোফার ডেনহাম - পিটার ব্রেইন
মোয়া (পাখি)
মোয়া (Moa) নিউজিল্যান্ডের স্থানিক একদল বৃহদাকৃতির বিলুপ্ত প্রজাতির পাখি। প্রায় ৭০০ বছর আগে এরা পৃথিবীতে বিচরণ করত। এখন পর্যন্ত ৬টি গণে মোট ৯ প্রজাতির মোয়ার খোঁজ পাওয়া গেছে। আকৃতিতে এরা ছিল বিশাল। দুটি অন্যতম বৃহৎ প্রজাতি Dinornis robustus ও Dinornis novaezelandiae-এর উচ্চতা গলা টান অবস্থায় ৩.৬ মিটার (প্রায় ১২ ফুট) এবং ওজন ২৩০ কেজি (৫১০ পাউন্ড) পর্যন্ত হত। মোয়া কিউই পাখির উড্ডয়নে অক্ষম। ধারণা করা হয় মোয়া আর কিউই একই গণ ভুক্ত।
বর্ণনা
এদের উচ্চতা ১০-১২ ফুট গলা জিরাফ এর ন্যায় লম্বা। এদের ঠোঁট খাটো ও ৪টি আঙ্গুল যুক্ত ভারি পা ছিল।
খাদ্যাভ্যাস
মোয়া পাখি তৃণভোজী। মূলত গাছের পাতা খেয়েই এরা জীবনধারন করত।